CELEX: 32005D0933
Language: sl
Date: 2005-12-21 00:00:00
Title: 2005/933/ES: Odločba Komisije z dne  21. decembra 2005  o drugi spremembi Odločbe 2005/693/ES o nekaterih ukrepih zaščite v zvezi z aviarno influenco v Rusiji  (notificirano pod dokumentarno številko C(2005) 5563)   (Besedilo velja za EGP)

23.12.2005   
            
            
               SL
            
            
               Uradni list Evropske unije
            
            
               L 340/70
            
         
      ODLOČBA KOMISIJE
   
   z dne 21. decembra 2005
   o drugi spremembi Odločbe 2005/693/ES o nekaterih ukrepih zaščite v zvezi z aviarno influenco v Rusiji
   (notificirano pod dokumentarno številko C(2005) 5563)
   (Besedilo velja za EGP)
   (2005/933/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1), in zlasti člena 18(7) Direktive,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2) in zlasti člena 22(6) Direktive,
   ob upoštevanju naslednjega:
   
               (1)
            
            
               Aviarna influenca je kužna virusna bolezen pri perutnini in pticah, ki povzroča smrt in motnje ter lahko hitro dobi epizootske razsežnosti, ki so lahko resna nevarnost za zdravje živali in ljudi ter močno zmanjšajo donosnost reje perutnine.
            
         
               (2)
            
            
               Odločba Komisije 2005/693/ES z dne 6. oktobra 2005 o nekaterih ukrepih zaščite v zvezi z aviarno influenco v Rusiji (3) je bila sprejeta po izbruhih aviarne influence v Rusiji. Navedena odločba začasno ustavlja uvoz ptic, razen perutnine, iz Rusije ter nepredelanega perja in delov peres iz regij v Rusiji, naštetih v Prilogi I k navedeni odločbi.
            
         
               (3)
            
            
               Izbruhi aviarne influenze se še vedno pojavljajo v nekaterih delih Rusije, zato je treba podaljšati obdobje uporabe ukrepov iz Odločbe 2005/693/ES. Odločbo se lahko pred iztekom tega obdobja vsekakor ponovno preuči na podlagi podatkov, ki jih priskrbijo pristojni veterinarski organi Rusije.
            
         
               (4)
            
            
               Vsi izbruhi v evropskem delu Rusije so se pojavili v osrednjem območju, v severnih regijah pa izbruhov ni bilo. Začasna ustavitev uvoza nepredelanega perja in delov peres iz severnih regij zato ni več potrebna.
            
         
               (5)
            
            
               Odločbo 2005/693/ES je zato treba ustrezno spremeniti.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Odločba 2005/693/ES se spremeni:
   
               1.
            
            
               V členu 3 se datum „31. decembra 2005“ nadomesti z „31. marca 2006“.
            
         
               2.
            
            
               Priloga I se nadomesti s Prilogo k tej odločbi.
            
         Člen 2
   Države članice nemudoma sprejmejo ukrepe, potrebne za uskladitev s to odločbo, in jih objavijo. O tem nemudoma obvestijo Komisijo.
   Člen 3
   Ta odločba je naslovljena na države članice.
   
      V Bruslju, 21. decembra 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 24.9.1991, str. 56. Direktiva, kakor je bila nazadnje spremenjena z Aktom o pristopu iz leta 2003.
   
      (2)  UL L 24, 30.1.1998, str. 9. Direktiva, kakor je bila nazadnje spremenjena z Uredbo (ES) št. 882/2004 Evropskega parlamenta in Sveta (UL L 165, 30.4.2004, str. 1).
   
      (3)  UL L 263, 8.10.2005, str. 22. Odločba, kakor je bila spremenjena z Odločbo 2005/740/ES (UL L 276, 21.10.2005, str. 68).
   
      PRILOGA
      
         
            „PRILOGA I
            Zvezna okrožja Rusije iz člena 1(2) in (3)
            1.   Daljnjevzhodno zvezno okrožje
            Vključeni so naslednji subjekti Ruske federacije: pokrajina Amur, avtonomno okrožje Čukotka, judovska avtonomna pokrajina, pokrajina Kamčatka, regija Habarovsk, Korjaško avtonomno okrožje, pokrajina Magadan, regija Primorsky, republika Saha (Jakutija), pokrajina Sahalin.
            2.   Sibirsko zvezno okrožje
            Vključeni so naslednji subjekti Ruske federacije: avtonomno okrožje Aga Burjatija, republika Altaj, regija Altaj, republika Burjatija, pokrajina Čita, avtonomno okrožje Evenkija, pokrajina Irkutsk, pokrajina Kemerovo, republika Hakasija, regija Krasnojarsk, pokrajina Novosibirsk, pokrajina Omsk, Tajmirsko avtonomno okrožje, pokrajina Tomsk, republika Tuva, avtonomno okrožje Ust-Orda Burjatija.
            3.   Uralsko zvezno okrožje
            Vključeni so naslednji subjekti Ruske federacije: pokrajina Čeljabinsk, Hanty-Mansijsko avtonomno okrožje, pokrajina Kurgan, pokrajina Sverdlovsk, pokrajina Tjumen, avtonomno okrožje Jamalija.
            4.   Osrednje zvezno okrožje
            Vključeni so naslednji subjekti Ruske federacije: pokrajina Belgorod, pokrajina Brjansk, pokrajina Ivanovo, pokrajina Kaluga, pokrajina Kursk, pokrajina Lipetsk, Moskva (mesto), pokrajina Moskva, pokrajina Orjol, pokrajina Rjazan, pokrajina Tambov, pokrajina Tula, pokrajina Vladimir, pokrajina Voronež.
            5.   Južno zvezno okrožje
            Vključeni so naslednji subjekti Ruske federacije: republika Adigeja, pokrajina Astrahan, republika Čečenija, republika Dagestan, republika Ingušetija, Kabardinsko-Balkarska republika, republika Kalmikija, Karačajevsko-Čerkeška republika, regija Krasnodar, republika Severna Osetija-Alanija, regija Stavropol, pokrajina Rostov, pokrajina Volgograd.
            6.   Zvezno okrožje Privolzhsky (Volga)
            Vključeni so naslednji subjekti Ruske federacije: republika Baškortostan, Čuvaška republika, pokrajina Kirov, republika Mari El, Mordovska republika, pokrajina Nižnij Novgorod, pokrajina Orenburg, pokrajina Penza, pokrajina Perm, avtonomno okrožje Permyakia, pokrajina Samara, pokrajina Saratov, republika Tatarstan, Udmurtska republika, pokrajina Uljanovsk.“